Diari Oficial de la Generalitat Valenciana


Sumari del DOGV 8296, del 16-05-2018 (2018/4537)

Notificació de la sentència dictada en el judici verbal número 815/2015.
------------------------------------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4537


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 815/2015. [2018/4537]  
Demandant: Francisco Javier Carabajal García.  
Procuradora: María Pilar Masip Larrabeiti.  
Demandats: Víctor Hugo Gualan Sarango i Lalis Suquilanda.  
Procurador/a: -  
  
En aquest procediment judici verbal seguit a instàncies de Francisco Javier Carabajal García contra Víctor Hugo Gualan Sarango i Lalis Suquilanda, s'ha dictat la sentència que literalment diu el següent:  
  
  
«Sentencia número 13/2018  
Massamagrell, 6 de febrer de 2018  
Ana María Lillo Sánchez, jutgessa substituta del Jutjat de Primera Instància número 1 de Massamagrell i el seu partit, he vist aquestes actuacions de judici verbal número 815/2015, seguides a instàncies de Francisco Javier Carabajal García, representat per la procuradora Pilar Masip Larrabeiti i sota la direcció lletrada de Juan Bover Ballester, contra Víctor Hugo Gualan Sarango i Lalis Suquilandia, aquesta última en rebel·lia, en reclamació de danys i perjudicis.  
Antecedents de fet  
Primer. La part actora va presentar demanda contra els referits demandats en reclamació de danys i perjudicis, en la qual, després d'exposar els fets i fonaments jurídics que va estimar d'aplicació, va acabar suplicant al jutjat que es dictara una sentència estimatòria de la demanda en els termes interessats amb expressa condemna en costes als demandats.  
Segon. Admesa, per aquest jutjat, a tràmit la demanda i assenyalat el dia i l'hora per a la celebració del corresponent judici verbal, van comparéixer les parts; l'actora, degudament representada, i el demandat, Víctor Hugo Gualan Sarango, en el seu propi nom. La demandada Lalis Suqilandia no va comparéixer, per la qual cosa va ser declarada en rebel·lia.  
La part actora es va ratificar en la seua demanda i va sol·licitar la recepció del pleit a prova; va proposar la documental per reproduïda, l'interrogatori del demandat i la pericial de María Ángeles Sánchez Beltrán. Practicades les proves sol·licitades amb el resultat que consta en les actuacions, queden les actuacions concluses per a dictar sentència.  
Fonaments de dret  
Primer. S'exercita, per la part actora en el present procediment, l'acció de responsabilitat extracontractual de l'article 1902 del Codi Civil, pels danys ocasionats en l'habitatge de l'actor, situat al carrer de Marià Benlliure, número 2, porta 16, de Massamagrell, danys produïts a conseqüència de les filtracions procedents de l'habitatge propietat dels demandats, situat en el pis superior, concretament en la porta 20 de l'edifici esmentat.  
La causa del sinistre és produïda per un embós en la baixant comunitària a causa de la deficient connexió del desaigüe de la banyera del bany de l'habitatge superior, així com fugues en el punt de connexió de l'inodor que no està correctament segellat.  
Segons l'informe pericial que es troba en les actuacions i ratificat per la seua autora en l'acte del judici, els danys produïts en la porta del bany, en la porta del menjador i de la cuina, en el parquet del menjador i en els sostres del bany i dels corredors han sigut valorats en 1.617,07 euros.  
El demandat reconeix el sinistre i no s'oposa als danys, si bé manifesta que entén se n'ha de fer càrrec la seua asseguradora.  
Segon. Fixats els termes del litigi i entaulada una acció d'indemnització per responsabilitat extracontractual a l'empara de l'article 1902 del Codi Civil, és necessari acreditar la concurrència dels requisits d'aquesta acció, que segons constant i pacífica jurisprudència són els següents:  
a) Una acció o omissió il·lícita.  
b) La realitat i la constatació d'un dany causat.  
c) Un dany cert, real i ja produït, avaluable econòmicament.  
d) Una relació causal adequada entre l'acció i el resultat produït.  
  
La denominada inversió de la càrrega de la prova que opera en el camp de la culpa extracontractual es projecta sobre la imputació de la responsabilitat amb vista a atribuir a l'agent la falta de la deguda diligència, però no és d'aplicació als fets base, ni a la relació fàctica de causalitat, que han de ser complidament provats per la part actora.  
  
En suma, sent cert que una vegada provada la relació fàctica, a l'agent l'incumbeix la prova que va actuar amb la deguda diligència i va destruir d'aquesta manera la presumpció contrària, no ho és menys que el presumpte perjudicat haurà tingut abans que acreditar complidament la forma en què van succeir els fets en que basa la seua pretensió, en virtut de la clàssica doctrina de l'onus probandi que troba el seu suport en l'article 217 de la Llei d'enjudiciament civil.  
A la llum d'allò que s'ha exposat, en el cas que ens ocupa, queda acreditada la realitat dels danys reclamats, així com la seua valoració.  
El demandat al·lega que en la data dels fets tenia el seu habitatge assegurat, però ni aporta la pòlissa subscrita, ni recorda quina és la companyia asseguradora, ni aporta cap dada que permeta acreditar la certesa del que manifesta.  
Tercer. Havent quedat acreditat de la prova practicada, la realitat dels fets exposats en la demanda, l'existència dels danys reclamats, i que la causa d'aquests aquesta en l'habitatge dels demandats, és procedent estimar la demanda, i condemnar la part demandada a fer pagament, a l'actora, de la suma reclamada de 1.617,07 euros. I, de conformitat amb el que disposen els articles 1100 i 1108 del Codi Civil, és procedent condemnar igualment al pagament dels interessos legals corresponents.  
Quart. Segons estableix l'article 394 de la Llei d'enjudiciament civil les costes s'imposaran a la part les pretensions de la qual hagueren sigut totalment rebutjades. Per la qual cosa, en aquest cas i estant estimada íntegrament la demanda serà la part demandada la que es farà càrrec de les costes.  
Vistos els articles esmentats i la resta de d'aplicació general al cas,  
  
Dispose  
Estime íntegrament la demanda formulada per Francisco Javier Carabajal García, representat per la procuradora Pilar Masip Larrabeiti contra Víctor Hugo Gualan Sarango i Lalis Suquilandia, aquesta última en rebel·lia; condemne els demandats a pagar solidàriament, a l'actora, la suma de mil sis-cents dèsset euros amb set cèntims (1.617,07 euros), més els interessos legals corresponents des de la reclamació judicial, i al pagament de les costes causades en aquest procediment.  
  
Notifiqueu aquesta sentència a les parts i feu-los saber que en contra no es pot interposar cap recurs.  
Aquesta és la sentència que pronuncie, mane i firme.  
Publicació. L'anterior sentència, va ser llegida íntegrament i publicada per qui la subscriu, mentre celebrava audiència pública, en el dia de la data, davant meu. En done fe.»  
  
I atés que els demandats, Víctor Hugo Gualan Sarango i Lalis Suquilanda, es troben en parador desconegut, s'expedeix aquest edicte per tal que els servisca de notificació en forma.  
  
Massamagrell, 8 de maig de 2018.- La lletrada de l'Administració de justícia: María Sofía Parrilla Galdón.